LĪGUMS
[bookmark: _Hlk238553628](Par poligrāfijas izstrādājumu izgatavošanu un piegādi)
Rīgā,
Parakstīšanas datums ir pēdējā pievienotā
droša elektroniskā paraksta un tā laika zīmoga datums
Rīgas valstspilsētas pašvaldības policija (turpmāk – Pasūtītājs), tās priekšnieka Jura Lūkass personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu, no vienas puses, un
SIA “GR ART & PRINT”, vienotais reģistrācijas Nr. 40103323220 (turpmāk – Piegādātājs) tās _________________personā, kura/-š rīkojas pamatojoties uz ___, no otras puses, bet katrs atsevišķi un abi kopā saukti – Puses,
bet abas līguma slēdzējas puses kopā un katra atsevišķi sauktas – Puses, pamatojoties uz Pasūtītāja Nodrošinājuma pārvaldes priekšnieka 2026. gada 23. septembra ziņojumu Nr. RPP-26-1578-dv, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref402258116]Pasūtītājs uzdod un Piegādātājs apņemas maketēt, izgatavot un piegādāt Pasūtītāja norādītajā adresē poligrāfijas izstrādājumus (turpmāk – Pasūtījums) saskaņā ar Piegādātāja piedāvājumu un Pasūtītāja izvirzītajām prasībām, atbilstoši Līguma pielikumam “Tehniskā specifikācija-Finanšu piedāvājums” (turpmāk – Pielikums), un Līguma noteikumiem.
1.2. Pasūtītājs var uzdot Piegādātājam (Līguma summas ietvaros) Līguma 1.1. punktā neminētu tipogrāfijas izstrādājumu (turpmāk – Citi izstrādājumi) izgatavošanu un piegādi, Līguma 5.1. punktā noteiktajā kārtībā, pieprasījumam pievienojot nepieciešamos paraugus.
1.3. Pēc Līguma pilnīgu saistību izpildes Piegādātājs maketus, kas ir izstrādāti, lai nodrošinātu Līguma izpildi, nodod Pasūtītājam, pēc kā Pasūtītājs kļūst par maketu īpašnieku.
2. Līguma summa un norēķinu kārtība
2.1. [bookmark: _Ref402258627]Līguma summa bez pievienotās vērtības nodokļa (turpmāk – PVN) ir EUR 7 470,00 (septiņi tūkstoši četri simti septiņdesmit euro, 00 centi), PVN 21% Līguma summai ir EUR 1 568,70 (viens tūkstotis pieci simti sešdesmit astoņi euro, 70 centi). Kopējā Līguma summa ar PVN 21% ir EUR 9 038,70 (deviņi tūkstoši trīsdesmit astoņi euro, 70 centi).
2.2. Samaksa par Pasūtījumu tiek veikta pamatojoties uz abu Pušu parakstītu pieņemšanas-nodošanas aktu (turpmāk – Akts) un Piegādātāja iesniegto rēķinu.
2.3. Poligrāfijas izstrādājumu cenas ir noteiktas Pielikumā un tās Līguma darbības laikā nevar tikt paaugstinātas.
2.4. Poligrāfijas izstrādājumu cenas paaugstināšanas nepieciešamība ir iemesls Līguma izbeigšanai.
2.5. Citu izstrādājumu cena tiek noteikta saskaņā ar Piegādātāja izcenojumiem un tiek iepriekš saskaņota ar Pasūtītāju.
2.6. Pasūtītājs veic samaksu par saņemto Pasūtījumu 14 (četrpadsmit) dienu laikā saskaņā ar iesniegto elektronisko rēķinu (turpmāk – elektroniskais rēķins).
2.7. Rēķinus apmaksai Izpildītājs iesniedz Pasūtītājam pa 1 (vienu) Piegādātāja izvēlētu un šajā punktā noteiktu rēķina piegādes kanālu:
2.7.1. atbilstoši Rīgas valstspilsētas pašvaldības portālā https://www.eriga.lv/servicestarter.ashx?sid=INVOICE_SUBMISSION dotajai shēmai un aprakstam par elektroniskā rēķina formātu:
2.7.2. izveidojot programmatūru datu apmaiņai starp Izpildītāja norēķinu sistēmu un Rīgas domes Vienoto informācijas sistēmu;
2.7.3. portālā Latvija.lv Pašvaldības e adresē – EINVOICE@90011524360.
Piegādātājs rēķinā norāda:
Saņēmējs: Rīgas valstspilsētas pašvaldība;
Adrese: Rātslaukums 1, Rīga, LV-1050;
Reģistrācijas Nr.: 90011524360;
PVN reģ. Nr.: LV90011524360;
Banka: Luminor Bank AS Latvijas filiāle;
SWIFT kods: RIKOLV2X;
Konts: LV41RIKO0021800014010;
RD iestāde: Rīgas valstspilsētas pašvaldības policija;
RD iestādes adrese: Lēdurgas iela 26, Rīga, LV-1034;
RD iestādes kods: 219;
Pasūtītāja Līguma reģistrācijas numuru.
2.8. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.9. Izpildītājam ir pienākums pašvaldības portālā www.eriga.lv vai www.latvija.lv sekot līdzi iesniegtā rēķina apstrādes statusam portālā.
2.10. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3. Pušu pienākumi
3.1. Piegādātāja pienākumi:
3.1.1. veikt kvalitatīvu un savlaicīgu Pasūtījuma izpildi;
3.1.2. nodrošināt Pasūtījuma izpildi atbilstoši vispārpieņemtajām poligrāfijas darbu izpildes prasībām, saskaņā ar Līguma un Pielikuma noteikumiem;
3.1.3. pēc nepieciešamības iesniegt Pasūtītājam poligrāfijas darba maketu 1 (vienas) darba dienas laikā pirms Līguma 5.3. punktā minētā pasūtījuma izpildes;
3.1.4. saņemt samaksu par Pasūtījumu Līgumā noteiktajā termiņā.
3.2. Pasūtītāja pienākumi:
3.2.1. veikt samaksu par Pasūtījuma izpildi saskaņā ar Līguma noteikumiem;
3.2.2. 1 (vienas) darba dienas laikā no maketa saņemšanas, pieņemt lēmumu par poligrāfijas darba maketa apstiprināšanu vai noraidīšanu un lēmumu paziņot Piegādātājam;
3.2.3. pieņemt no Piegādātāja izpildīto Pasūtījumu, ja tas atbilst Līguma noteikumiem;
4. Pušu tiesības
4.1. Piegādātājam ir tiesības saņemt samaksu par Pasūtījumu Līgumā noteiktajā termiņā.
4.2. Pasūtītājam ir tiesības:
4.2.1. saņemt kvalitatīvus poligrāfijas izstrādājumus;
4.2.2. izvirzīt pretenzijas par Pasūtījuma kvalitāti;
4.2.3. neizmantot visu Līguma 2.1. punktā minēto Līguma summu;
4.2.4. pēc Līguma darbības termiņa beigām pieprasīt Piegādātājam nodot Līguma darbības laikā izražotos, Līguma priekšmetam atbilstošos maketus.
5. Pasūtījuma izpildes kārtība, termiņi un garantija
5.1. [bookmark: _Ref402258139]Pasūtījuma izgatavošana un piegāde Līguma ietvaros tiek veikta uz Pasūtītāja par Līgumu atbildīgās personas pieteikuma pamata, izmantojot elektroniskos saziņas līdzekļus, kurā Pasūtītājs norāda nepieciešamo poligrāfijas izstrādājumu veidu un daudzumu.
5.2. Pēc poligrāfijas darba maketa apstiprināšanas Piegādātājs bez nepamatotas kavēšanās uzsāk Pasūtījuma izpildi un veic pasūtīto poligrāfisko izstrādājumu izgatavošanu un piegādi.
5.3. [bookmark: _Ref402258909]Piegādātājs izpilda pasūtījumu 14 (četrpadsmit) dienu laikā no dienas, kad Pasūtītājs iesniedzis pasūtījuma pieteikumu Piegādātājam.
5.4. Pasūtījuma piegādes adrese ir Lēdurgas iela 26, Rīga.
5.5. [bookmark: _Hlk165279158]No Pasūtītāja puses Pasūtījumu tiesīgs saņemt galvenais saimniecības pārzinis, vai tā pienākumu izpildītājs (tālr. 67037856 vai 29859586).
5.6. Piegādātāja pienākums ir ne vēlāk, kā 5 (piecu) dienu laikā pēc pretenziju saņemšanas no Pasūtītāja par saviem līdzekļiem novērst poligrāfijas izstrādājumiem trūkumus vai vienoties ar Pasūtītāju par trūkumu novēršanas kārtību.
5.7. Visiem poligrāfijas izstrādājumiem ir Piegādātāja 12 (divpadsmit) mēnešu garantija, kura, ja tiek, ievēroti izstrādājuma lietošanas noteikumi, tiek, saglabāta visā izstrādājuma lietošanas laikā.
6. Pušu atbildība
6.1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
6.2. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk par 10% (desmit procentiem) no kavētās norēķina summas.
6.3. Līguma 5.3., vai 5.6. punktos noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no Līguma summas par katru kavējuma dienu, bet kopumā ne vairāk par 10% (desmit procentiem) no Līguma summas.
6.4. Ja Līgums tiek izbeigts Piegādātāja vainas dēļ saskaņā ar Līguma 8.5.1., 8.5.2., 8.5.3., vai 8.5.4. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no Līguma summas.
6.5. Līgumsodu samaksa neatbrīvo Puses no Līgumā noteikto pienākumu izpildes.
6.6. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
7. Strīdu izskatīšanas kārtība
7.1. Visas domstarpības un strīdus, kas skar Līgumu, Puses risina pārrunu ceļā.
7.2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem Latvijas Republikas normatīvajiem aktiem.
7.3. Pusei, kas vēlas strīdus jautājumu nodot izskatīšanai tiesā, vispirms otrai Pusei par to jāiesniedz rakstiska pretenzija.
8. Līguma darbības termiņš un izbeigšana
8.1. Līgums stājas spēkā ar tā abpusēju parakstīšanas brīdi un darbojas 1 (vienu) gadu, vai līdz brīdim, kad tiek sasniegta Līguma 2.1. punktā norādītā Līguma summa, atkarībā no tā, kurš apstāklis iestāsies pirmais.
8.2. Līguma darbība automātiski izbeidzas brīdī, kad par Pasūtījuma iegādei neizmantotās Līguma summas atlikumu Pasūtītājam nav iespējams iegādāties Pielikumā norādītās preces un Citus izstrādājumus. 
8.3. Līgumu var izbeigt jebkurā gadījumā pirms termiņa ar Pušu rakstisku vienošanos.
8.4. Piegādātājs ar rakstisku paziņojumu, ir tiesīgs Līgumu izbeigt, ja Pasūtītājs regulāri (vismaz 3 reizes Līguma darbības laikā) nepilda Līguma 3.2.1. apakšpunktā noteikto pienākumu.
8.5. Pasūtītājs, ar rakstisku paziņojumu, ir tiesīgs vienpusējā kārtā Līgumu izbeigt nekavējoties šādos gadījumos:
8.5.1. ja Pasūtītāju neapmierina Pasūtījuma kvalitāte, jo tā neatbilst Līguma noteikumiem;
8.5.2. ja regulāri tiek mainīts nekvalitatīvs Pasūtījums pret Līgumam atbilstošu;
8.5.3. ja regulāri tiek kavēts Pasūtījuma izpildes termiņš;
8.5.4. ja Piegādātājs vēlas paaugstināt Pasūtījuma cenu;
8.5.5. ja Piegādātājs pasludināts par maksātnespējīgu;
8.5.6. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
8.6. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
8.7. Pasūtītājam ir tiesības vienpusēji atkāpties no līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. Papildus noteikumi
9.1. Jebkuri Līguma grozījumi noformējami rakstveidā un pēc to abu Pušu parakstīšanas pievienojami Līgumam kā neatņemamas tā sastāvdaļas.
9.2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
9.3. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
9.4. Puses apņemas nekavējoties informēt viena otru par savu rekvizītu maiņu. 
9.5. Līgums sastādīts uz 5 (piecām) lapām, ar pielikumu “Tehniskā specifikācija-Finanšu piedāvājums” uz 5 (piecām) lapām, kas ir neatņemama Līguma sastāvdaļa.
10. Pušu rekvizīti un paraksti
	Pasūtītājs
	
	Izpildītājs

	Rīgas valstspilsētas pašvaldības policija
Lēdurgas iela 26, Rīga, LV-1034
	
	SIA “GR ART & PRINT”


	Norēķinu rekvizīti:
Rīgas valstspilsētas pašvaldība
Rātslaukums 1, Rīga, LV-1050
NMR kods: 90011524360
PVN reģ. Nr.: LV90011524360
Banka: Luminor Bank AS Latvijas filiāle
Kods: RIKOLV2X
Konts: LV41RIKO0021800014010
	
	Norēķinu rekvizīti:
Banka: 
Kods: 
Konts: 

	Par Līguma izpildi atbildīgā persona:
Pasūtītāja Nodrošinājuma pārvaldes Saimniecības nodaļas 
speciālists saimniecības jautājumos
Tatjana Juškina
e-pasts: tatjana.juskina@riga.lv 
Tālrunis: 67037818 vai 26416338
	
	Par Līguma izpildi atbildīgā persona: 


Tālrunis: 
E-pasts: 

	

	
	


	J. Lūkass
	
	V. Uzvārds

Pielikums Līgumam 
“Par poligrāfijas izstrādājumu izgatavošanu un piegādi”

